סוניה נטרא

סוניה נטרא
סוניה נַטרָא (סוניה נַטרָה; לועזית Sonia Natra; 27 באפריל 1925 - 23 בינואר 2021) הייתה אמנית ישראלית.

סוניה נטרא הייתה אמנית רב תחומית- פסלת, קרמיקאית, ציירת, רשמת, גרפיקאית, צלמת, ומשוררת. היא עבדה בתחומי הפיסול, קרמיקה, אמייל, רישום, ציור, תחריט, הדפסי משי, גרפיקה, צילום ושירה.

== חייה ויצירתה ==
סוניה נטרא לבית רוזן נולדה ברומניה. היא למדה באקדמיה לאמנות בבוקרשט (1943) ולאחר מכן באקדמיה לאומנות גוגויינו שם קיבלה תואר שני בציור בשנת 1948. מאוחר יותר היא למדה פיסול במכון לאמנות הלאומי גריגורסקו קיבלה גם תואר שני בפיסול בשנת 1954. לימודי האומנות כללו בין היתר, לימודים מעמיקים באנטומיה של גוף האדם. בשנים 1956–1957 ביתה נטרא בילתה שנה בצ'כוסלובקיה כאומנית מצטיינת במסגרת חילופי אומנים .

בשנת 1961 עלתה לישראל יחד עם בעלה המלחין סרג'יו נטרא בתחום המוזיקה הקלאסית שבין השאר כתב מוזיקה למספר משיריה.

סוניה קיבלה תואר בפדגוגיה ופילוסופיה באוניברסיטת תל אביב (1971–1975) ולימדה אמנות במוסדות לימוד ואקדמיות כגון, המכללה לאמנות למורים, בית ברל, תלפיות, רננים, ויצו, שם בין השאר פיתחה שיטות הוראה חדשות (1965–1990). במהלך השנים, היא לימדה דורות של סטודנטים (מעל 2000), אשר חלקם הגיעו להישגים משמעותיים.

מספר עבודות רחבות היקף שלה הוזמנו עבור מבנים ציבוריים ופרטיים, לרבות מלון דן כרמל בחיפה (15 מטרים), האקדמיה לאמנות ועיצוב בזק בירושלים (18 מטרים), מלון דן בתל אביב (70 עבודות). בנוסף היא כתבה שירה, בצרפתית, אנגלית ורומנית, שפורסמה במספר ספרי שירה וכתבי עת בעולם.

עבודותיה של סוניה הוצגו בתערוכות רבות ברחבי העולם, כולל באירופה, בארצות הברית, נרכשו על ידי מוזיאונים ומרכזי תרבות ברחבי העולם מוצגות במספר אוספים ציבוריים ופרטיים. היא קבלה פרסים ושבחים רבים, בין היתר, ברוסיה, רומניה, צ'כוסלובקיה, ישראל, צרפת, אנגליה, שווייץ, איטליה, יפן, אוסטרליה, קנדה, ארצות הברית.

סוניה נטרא נפטרה ב-23 בינואר 2021. הותירה אחריה את בעלה, סרג'יו, ושני בנים.
נקברה בבית העלמין האזרחי מנוחה נכונה כפר סבא.

==סגנון וטכניקה==
המספר הכולל של יצירות אמנות שיצרה מוערך בכמה אלפים וכולל פסלים, רישומים, תחריטים, ציורים, רישומים, קירות ותבליטי קרמיקה, הדפסים, צילומים (צבע ושחור לבן) ויצירות רבות נוספות בטכניקות משולבות.

התרומה החשובה והמשמעותית ביותר של סוניה נטרא הייתה בתחומי הפיסול, הקרמיקה כולל האדריכלית, התחריטים והדפסים ובטכניקות משולבות. הסגנון הפיגורטיבי היה אופייני לפסליה והמופשט בתחריטים והדפסים שלה.

בעבודותיה ניכרו סגנוניות ורב גוניות יוצאי דופן, ביטויי רגש ודרמטיות.

פסליה פוסלו בעיקר בחימר, אחדים בגבס, בשיש וחלקם נוצקו בברונזה.

מתחילת הקריירה שלה, סוניה נטרא גילתה עניין בגוף האדם אשר בא לידי ביטוי בעבודות השונות שלה ושימש נושא מרכזי בעבודותיה. היא יצרה בעיקר מהדמיון ולעיתים רחוקות השתמשה במודלים אנושיים. הידיעה וההבנה העמוקה שלה בתחום של המבנה האנטומי של גוף האדם והאופן שבו המבנים אשר בו עובדים יחד - השרירים והעצמות, איפשרו לה ליצור בפיסול ובציור תיאורים מציאותיים ואמינים מאוד של הגוף האנושי.

סוניה ידעה מספר שפות, בהן לטינית, צרפתית, רומנית, גרמנית, אנגלית ועברית.
היא הציגה כישרון פיוטי בגיל צעיר ובשיריה היה קיים שימוש במטאפורות ובאלגוריה, ששימשו להצגת רעיונות, חוויות ורגשות דרמטיים מאוד. שיריה עסקו במגוון רחב של נושאים, כולל ברוחניות, פילוסופיה, טבע, חיים ובני האדם.

מידע נוסף על האומנית ניתן למצוא גם במקורות הבאים:

== תערוכות נבחרות ==
תערוכות יחיד:

תערוכות קבוצתיות:
* 82 תערוכות קבוצתיות בארץ, צרפת, רומניה, גרמניה, איטליה, ארצות-הברית, קנדה, אוסטרליה ועוד
* 1962 ועד היום - השתתפה בתערוכות ציירים ופסלים ישראלים
* 1964 - מוזיאון ישראל
* 1971, 1975, 1980 - מוזיאון הארץ
* 1978, 1980 - מוזיאון רמת-גן
* 1980 - מוזיאון הרצליה
* 1982 - בית האומנים, ירושלים
* 1982, 1984, 1986 - מוזיאון פתח-תקוה.

תערוכות בינלאומיות:
* 1980-1984 - מונקו
* 1972, 1974, 1976-1978, 1984 - פיינצה, איטליה
* 1984 - נאפולי
* 1985 - המרכז הבינלאומי לאמנות בת זמננו, פריז
* 1992-2010 - גלריות, פריז
* 1992-2010 - סלון אומני צרפת, גרנד פאלאס, פריז
* 2011 - רומניה
* נבחרה להשתתף בתערוכות בחסות משרד החוץ הישראלי ביפן, ספרד, ארצות הברית, צרפת, בלגיה, הולנד, טורקיה ועוד.

עבודותיה נמצאות באוספים של מוזיאון פיינצה, בוסטון, מוזיאון א. פיין סן-פרנסיסקו, מוזיאון דראנסי פריז, מרכז התרבות של ניס צרפת, מלבורן אוסטרליה, גלריה מודרנית פראג, המוזיאון הלאומי ברומניה, מוזיאונים בארץ, באוספים פרטיים בישראל ומחוצה לה.

==מבחר פרסים ואותות כבוד==

==הוראה==
* מכון אבני, תל אביב
* המדרשה למורים לאמנות, רמת השרון
* מכון לאמנות פלאסטית, בת ים
* מכון ויצו צרפת

==קישורים חיצוניים==
* <span style="color: #BB0D22;">[https://sonianatra.blogspot.co.il סוניה נטרא אמנית רב תחומית - אתר (כולל מבחר עבודות)]</span>
* [http://imi.org.il/composer_page_tableH.php?comp=20 מכון למוזיקה ישראלית]
* [http://harpebudin.com/en/recherche?controller=search&orderby=position&orderway=desc&search_query=NATRA&submit_search=Search?controller=404 נבל בודין צרפת]
* [http://www.imj.org.il/artcenter/newsite/en/?artist=Natra,%20Sonia מוזיאון ישראל- סוניה נטרא]
* [http://natrasonia8.blogspot.co.il/2016/05/sonia-natra-great-israeli-sculptress.html סוניה נטרא פסלת ישראלית גדולה]
* [http://sonianatra1.blogspot.co.il/2015/05/by-angela-levine.html מפגש עם סוניה נטרא]
* [http://sonianatra2.blogspot.co.il/2015/06/by-dorit-kedar-old-testament-commands.html שברירי אנוש עם נטרא]
* [http://searchworks.stanford.edu/view/6261640 חלקיקי אנוש עם סוניה נטרא]
* [http://natrasonia11.blogspot.co.il/ סוניה נטרא אמנית רב תחומית, נמרצת ועשירת מבע]
* [http://www.academia.edu/5706750/Anonimus_Témoins_Anonimus_Witnesses_ אנונימוס]
* [http://sonianatra3.blogspot.co.il/ מאמר על נטרא]
* [http://en.ghmp.cz/on-line-collections/?search=&author=Natra+Sonia&collection%5B0%5D=0&from=0&to=9999&sort=0&per_page=60&thumbs=all גלריה לאומית פראג]
* [http://natrasonia9.blogspot.co.il/ עבודות של האומנית סוניה נטרא, טלפר גבריאל, 1980]
* [http://natrasonia10.blogspot.co.il/ סוניה נטרא לראות את הפנים בחסות האפיפיור, רחל מזרחי]
* [http://natrasonia7.blogspot.co.il/2016/05/first-israeli-ceramics-1962-1932.html קרמיקה ישראלית 1932 -1962, גדעון עפרת, 1991]
* [http://natrasonia12.blogspot.co.il/ סוניה נטרא קרמקאים בישראל]
* [https://web.archive.org/web/20160611123838/http://sculpture.ro/fisa_en.php?id=696 מאה שנים של פיסול ברומניה]
* [http://natrasergiu.blogspot.co.il/ סרגיו נטרא, מלחין מוזיקה קלאסית]
* [http://natragabi.blogspot.co.il/ גבי נטרא, צילומים]

==הערות שוליים==

קטגוריה:אמנות פלסטית
קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:גרפיקאיות ישראליות
קטגוריה:גרפיקאים ישראלים
קטגוריה:משוררות ישראליות
קטגוריה:משוררים ישראלים
קטגוריה:צלמות ישראליות
קטגוריה:צלמים ישראלים
קטגוריה:ישראליות זוכות פרסים: אמנות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:עולות בשנות ה-1960
קטגוריה:עולים בשנות ה-1960
קטגוריה:אישים הקבורים בבית הקברות מנוחה נכונה כפר סבא
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2021
קטגוריה:ישראלים שנפטרו ב-2021